《西楼》
明代·尹伸

千峰寒淡煦冬曦，信美徒伤楚客词。
柏上素禽当韵友，橘梢苍鼠胜偷儿。
鹑衣负汲朝衙后，鸠语凌檐待雪时。
一事关心行马外，环城流水缘杨丝。

作者简介：明叙州府宜宾人，字子求。万历二十六年进士。授承天推官。天启中，以贵州威清道辅王三善，讨安邦彦。三善败死后，伸守普安有功。崇祯时历河南右布政使，罢归家居。张献忠军破叙州时被杀。